Diari Oficial de la Generalitat Valenciana


Sumari del DOGV 5082, del 31-08-2005 (2005/9805)

Informació pública del programa d'actuació integrada de la unitat d'execució 3, zona Alberg, del municipi d'Alborache.
----------------------------------------------------------------------------------------------------------------------

### Dades del document

Número de DOGV
:   5082

Data del DOGV
:   31-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9805


Organisme emissor
:   Construcciones Puchades Quiles-1, SL

Tipus de document
:   Anunci

Informació pública del programa d'actuació integrada de la unitat d'execució 3, zona Alberg, del municipi d'Alborache. [2005/F9805]
  
La mercantil Construcciones Puchades Quiles-1, SL, a l'empara del que s'establix en l'article 48 de la Llei Reguladora de l'Activitat Urbanística de la Generalitat Valenciana (Llei 6/1994, de 15 de novembre), ha formulat una proposta d'alternativa tècnica de programa d'actuació integrada per al desenvolupament urbanístic per gestió indirecta dels terrenys compresos en la delimitació de la unitat d'execució 3, zona Alberg, que afecta el terme d'Alborache, comprensiva de memòria de programa, modificació de l'ordenació detallada, projecte d'urbanització i projecte de reparcel·lació. D'acord amb el que s'establix en l'article 48.1.c), en relació amb l'article 46.3 de l'esmentada Llei Reguladora de l'Activitat Urbanística, se sotmet a informació pública la dita proposta d'alternativa tècnica, mitjançant la publicació d'anuncis en el periòdic i en el Diari Oficial de la Generalitat Valenciana, pel termini de 20 dies hàbils, a comptar des de la publicació de l'últim d'estos anuncis.
  
La documentació d'esta es troba protocol·litzada i depositada a la notaria de Fernando Vicente Arche Feliu, situada a Turís (València) al carrer de Miguel Hernández, número 2.
  
Durant el termini de 20 dies hàbils, a comptar des de la publicació de l'últim anunci, qualsevol persona podrà comparéixer a la referida notaria i sol·licitar l'exhibició de l'acta de protocol·lització integrant de la dita proposta d'alternativa tècnica de programa, així com obtindre, a càrrec seu, còpia d'esta.
  
També es podrà consultar, dins del termini esmentat, a l'Ajuntament d'Alborache (Departament d'Urbanisme) les actuacions derivades de la documentació depositada i formular, si és el cas, davant d'este ajuntament i per a la incorporació a les actuacions, tant al·legacions com alternatives tècniques i/o proposicions juridicoeconòmiques per a executar qualsevol de les alternatives en els termes previstos en els articles 45, 46 i 48 de la Llei Reguladora de l'Activitat Urbanística.
  
El termini esmentat de 20 dies quedarà prorrogat per altres 20 dies si, durant els 10 primers dies d'informació pública, alguna persona es comprometera a presentar una alternativa substancialment distinta a l'exposada, amb les condicions previstes en l'article 46.4 de la referida Llei Reguladora de l'Activitat Urbanística. Remissió d'avisos al domicili fiscal dels titulars cadastrals: en compliment del que s'establix en l'article 46.3 de la Llei Reguladora de l'Activitat Urbanística, s'ha procedit, amb anterioritat a este anunci, a l'enviament de l'avís amb el contingut d'este a la totalitat dels titulars cadastrals afectats.